LIETUVOS RESPUBLIKOS APLINKOS MINISTRAS

ĮSAKYMAS

DĖL NACIONALINĖS MIŠKŲ ŪKIO SEKTORIAUS PLĖTROS 2012–2020 METŲ PROGRAMOS ĮGYVENDINIMO PRIEMONIŲ 2015–2017 METŲ PLANO PATVIRTINIMO

2015 m. kovo 9 d. Nr. D1-209

Vilnius

Vadovaudamasis Lietuvos Respublikos miškų įstatymo 5 straipsnio 2 dalimi ir Nacionalinės miškų ūkio sektoriaus plėtros 2012–2020 metų programos, patvirtintos Lietuvos Respublikos Vyriausybės 2012 m. gegužės 23 d. nutarimu Nr. 569 „Dėl Nacionalinės miškų ūkio sektoriaus plėtros 2012–2020 metų programos patvirtinimo“, 9 punktu,

tvirtinu Nacionalinės miškų ūkio sektoriaus plėtros 2012–2020 metų programos įgyvendinimo priemonių 2015–2017 metų planą (pridedama).

Aplinkos ministras	Kęstutis Trečiokas

SUDERINTA

Lietuvos Respublikos

žemės ūkio ministerijos

2015-03-04 raštu Nr. 2D-978(12.149)

PATVIRTINTA

Lietuvos Respublikos aplinkos

ministro 2015 m. kovo 9 d.

įsakymu Nr. D1-209

NACIONALINĖS MIŠKŲ ŪKIO SEKTORIAUS PLĖTROS 2012–2020 METŲ PROGRAMOS
ĮGYVENDINIMO PRIEMONIŲ 2015–2017 METŲ PLANAS

Eil. Nr.	Priemonė	Įvykdymo laikotarpis	Atsakingi vykdytojai	Finansavimo šaltiniai
Tikslas: išsaugoti ir gausinti Lietuvos miškus ir jų išteklius
1.	Įgyvendinti Lietuvos kaimo plėtros 2014–2020 metų programoje numatytas ES finansinės paramos naujų miškų įveisimui priemones, sudarant galimybę paramos gavėjams įveisti ne mažiau kaip po 2500 ha naujų miškų kasmet	2015–2017	Žemės ūkio ministerija, Nacionalinė mokėjimo agentūra, Aplinkos ministerija, Valstybinė miškų tarnyba	Lietuvos kaimo plėtros programos lėšos
2.	Kasmet VĮ miškų urėdijoms perduoti teisės aktų nustatyta tvarka patvirtintuose žemės valdos projektuose suprojektuotus valstybinės žemės sklypus miškui įveisti	2015–2017	Nacionalinė žemės tarnyba prie Žemės ūkio ministerijos, Aplinkos ministerija, VĮ miškų urėdijos	VĮ miškų urėdijų lėšos, Bendrųjų miškų ūkio reikmių finansavimo programos (toliau – BMŪRFP) lėšos
3.	Kasmet VĮ miškų urėdijose įveisti ne mažiau kaip 500 ha naujų miškų, įskaitant kompensavimui už miško žemės pavertimą kitomis naudmenomis skirtus miškus	2015–2017	VĮ miškų urėdijos, Generalinė miškų, Aplinkos ministerija	VĮ miškų urėdijų lėšos, BMŪRFP lėšos
4.	Organizuoti informavimą žemės savininkų, kurių žemėse naujai inventorizuoti medžių savaiminukai įtraukiami į apskaitą kaip miškas arba kaip apauganti mišku žemė	2015–2017	Aplinkos ministerija, Valstybinė miškų tarnyba	BMŪRFP lėšos
5.	Integruoti plantacinius miškus į miškų funkcinę klasifikaciją, aktualizuoti jų veisimo, auginimo ir kirtimo reglamentavimą	2015–2016	Aplinkos ministerija	BMŪRFP lėšos
6.	Organizuoti eksperimentinio valstybinio miško medelyno sodmenims su uždara šaknų sistema auginti įkūrimo kompleksinio projekto įgyvendinimą	2015–2016	Aplinkos ministerija, Generalinė miškų urėdija, Dubravos eksperimentinė mokomoji miškų urėdija	BMŪRFP lėšos, VĮ miškų urėdijų lėšos
7.	Veisti miško sėklines plantacijas, didinti sėklų iš miško sėklinių plantacijų ruošos apimtis ir iš jų išauginamų miško sodmenų kiekį 2 %	2015–2017	Valstybinė miškų tarnyba, Generalinė miškų urėdija, VĮ miškų urėdijos	BMŪRFP lėšos, VĮ miškų urėdijų lėšos
8.	Vykdyti ąžuolynų atkūrimą ir įveisimą valstybiniuose miškuose remiantis patikslintomis ąžuolynų atkūrimo ir įveisimo apimtimis pagal VĮ miškų urėdijų teritorijas	2015–2017	Generalinė miškų urėdija, Valstybinė miškų tarnyba, Aplinkos ministerija	BMŪRFP lėšos
9.	Sukurti teisinio reguliavimo ir finansinio skatinimo priemones ąžuolynų gausinimui privačiuose miškuose	2015	Aplinkos ministerija	BMŪRFP lėšos
10.	Patvirtinti metines miško genetinių išteklių išsaugojimo ir selekcijos plėtros priemones ir jas įgyvendinti	2015–2017	Aplinkos ministerija, Valstybinė miškų tarnyba, Generalinė miškų urėdija, VĮ miškų urėdijos	BMŪRFP lėšos, VĮ miškų urėdijų lėšos
11.	Organizuoti visuomenės informavimą miško gaisrų prevencijos ir sanitarinės miško apsaugos klausimais	2015–2017	Aplinkos ministerija, Generalinė miškų urėdija, VĮ miškų urėdijos, Kuršių nerijos nacionalinio parko direkcija	BMŪRFP lėšos, VĮ miškų urėdijų lėšos
12.	Organizuoti miškininkų specialistų kvalifikacijos kėlimo kursus miško genetikos, selekcijos, sėklininkystės, sodmenų išauginimo bei atkūrimo klausimais, miško sanitarinės apsaugos klausimais	2015–2017	Aplinkos ministerija, Valstybinė miškų tarnyba, Generalinė miškų urėdija	BMŪRFP lėšos, VĮ miškų urėdijų lėšos
13.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones gaisrų ir kitų stichinių nelaimių pažeistų miškų atkūrimui	2015–2017	Žemės ūkio ministerija, Nacionalinė mokėjimo agentūra, Aplinkos ministerija, Valstybinė miškų tarnyba, Generalinė miškų urėdija, VĮ miškų urėdijos	Lietuvos kaimo plėtros programos lėšos
Tikslas: užtikrinti racionalų Lietuvos miškų išteklių naudojimą ir didinti medynų produktyvumą
14.	Organizuoti valstybinių miško sklypų, rezervuotų, bet nepanaudotų nuosavybės teisių atkūrimui, kurie yra įsiterpę arba besiribojantys su valstybinės reikšmės miškais, arba kurie yra 10 ha ir didesni ir turi privažiavimą, suformavimą žemės reformos žemėtvarkos projektuose, priskyrimą valstybinės reikšmės miškų plotams ir perdavimą patikėjimo teise valdyti valstybės įmonėms miškų urėdijoms	2015–2017	Nacionalinė žemės tarnyba prie Žemės ūkio ministerijos, Aplinkos ministerija, VĮ miškų urėdijos	Valstybės biudžeto lėšos, VĮ miškų urėdijų lėšos
15.	Atnaujinti ir įgyvendinti valstybiniuose III–IV grupių miškuose esančių perbrendusių medynų sumažinimo priemonių planą	2015–2017	Generalinė miškų urėdija, VĮ miškų urėdijos	VĮ miškų urėdijų lėšos
16.	Įgyvendinti Lietuvos kaimo plėtros 2014–2020 metų programoje numatytas ES finansinės paramos jaunuolynų ugdymui valstybiniuose ir privačiuose miškuose priemones	2015–2017	Žemės ūkio ministerija, Nacionalinė mokėjimo agentūra, Aplinkos ministerija, Generalinė miškų urėdija, VĮ miškų urėdijos	Lietuvos kaimo plėtros programos lėšos
17.	Įdiegti papildomas teisinio reguliavimo ir organizacines priemones medienos biokuro mobilizavimui iš privačių ir valstybinių miškų	2015–2017	Aplinkos ministerija	BMŪRFP lėšos
18.	Atnaujinti miško kelių įrengimo, rekonstrukcijos, priežiūros ir taisymo (remonto) teisinį reglamentavimą	2015–2016	Aplinkos ministerija, Generalinė miškų urėdija	BMŪRFP lėšos
19.	Organizuoti miško kelių inventorizacijos atlikimą pagal atnaujintą miško kelių įrengimo, rekonstrukcijos, priežiūros ir taisymo (remonto) teisinį reguliavimą	2016–2017	Aplinkos ministerija, Valstybinė miškų tarnyba, Generalinė miškų urėdija	BMŪRFP lėšos
20.	Plėtoti miškų georeferencinio pagrindo tinklą VĮ miškų urėdijų administruojamų teritorijų miškuose	2015–2017	Aplinkos ministerija, Valstybinė miškų tarnyba, Generalinė miškų urėdija, VĮ miškų urėdijos	BMŪRFP lėšos, VĮ miškų urėdijų lėšos
21.	Parengti nepertraukiamos miškotvarkos koncepciją, apimančią sklypinės miškų inventorizacijos metodų įvertinimą, pokyčių tarpinventorizaciniame laikotarpyje registravimą, duomenų atnaujinimą ir tikslinimą	2015	Aplinkos ministerija, Valstybinė miškų tarnyba	BMŪRFP lėšos
22.	Įgyvendinti Lietuvos Respublikos miškų valstybės kadastro plėtros projektą	2015–2017	Valstybinė miškų tarnyba	BMŪRFP lėšos
Tikslas: didinti miškų ūkio ekonominį efektyvumą ir konkurencingumą
23.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones investicijoms į miškų ūkio technologijas, taip pat priemones miško savininkų kooperacijai ir kitokiam bendradarbiavimui skatinti	2015–2017	Žemės ūkio ministerija, Nacionalinė mokėjimo agentūra, Aplinkos ministerija	Lietuvos kaimo plėtros programos lėšos
24.	Peržiūrėti su miškų ūkiu susijusių mokesčių sistemą ūkio subjektų konkurencingumo kontekste ir parengti pasiūlymus dėl šios sistemos tobulinimo	2015	Aplinkos ministerija, Finansų ministerija	Valstybės biudžeto lėšos
25.	Parengti ir įgyvendinti priemones dėl miškų ūkio subjektų administracinės naštos mažinimo	2016–2017	Aplinkos ministerija	BMŪRFP lėšos
26.	Atlikti baltalksnynų, drebulynų ir kitų panašių medynų naudojimo biokuro gamybai ekonominės naudos įvertinimą	2015	Aplinkos ministerija	BMŪRFP lėšos
27.	Organizuoti miško savininkų informavimo kampaniją, atskleidžiant baltalksnynų ir kitų panašių medynų naudojimo biokuro gamybai ekonominę naudą	2015-2016	Aplinkos ministerija, Valstybinė miškų tarnyba	BMŪRFP lėšos
28.	Organizuoti miško savininkų konsultavimą/informavimą žiniasklaidos priemonėse	2015–2017	Aplinkos ministerija	BMŪRFP lėšos
29.	Organizuoti miško savininkų mokymo kursus (40 val. trukmės) kiekvienos apskrities teritorijoje 3 skirtingose savivaldybėse	2015–2017	Aplinkos ministerija	BMŪRFP lėšos
30.	Organizuoti miškininkų specialistų kvalifikacijos kėlimo kursus miško naudojimo klausimais	2015–2017	Valstybinė miškų tarnyba, Generalinė miškų urėdija, VĮ miškų urėdijos	BMŪRFP lėšos, VĮ miškų urėdijų lėšos
31.	Įteisinti medkirtėmis atliekamus apvaliosios medienos matavimus ir tūrio nustatymą	2015	Aplinkos ministerija	BMŪRFP lėšos
Tikslas: Išsaugoti ir didinti miško ekosistemų tvarumą atsižvelgiant į jų ekologinį ir socialinį vaidmenį, klimato kaitos įtaką
32.	Padidinti neplynų pagrindinių miško kirtimų ploto dalį lyginant su visu pagrindinių miško kirtimų plotu valstybiniuose miškuose	2015–2017	Generalinė miškų urėdija, VĮ miškų urėdijos, Valstybinė miškų tarnyba	VĮ miškų urėdijų lėšos
33.	Sumažinti miško sanitarinės apsaugos cheminių priemonių nuo ligų, kenkėjų ir nepageidaujamos augalijos panaudojimo VĮ miškų urėdijose apimtis	2015–2017	Generalinė miškų urėdija, VĮ miškų urėdijos, Valstybinė miškų tarnyba	VĮ miškų urėdijų lėšos, BMŪRFP lėšos
34.	Organizuoti miškų ūkyje naudotinų naujų augalų apsaugos priemonių biologinio efektyvumo priešregistracinius bandymus	2015–2017	Aplinkos ministerija, Valstybinė miškų tarnyba	BMŪRFP lėšos
35.	Įgyvendinti Lietuvos kaimo plėtros 2014–2020 metų programoje numatytas ES finansinės paramos priemones miško ekosistemų atsparumui ir miškų aplinkosauginei vertei didinti	2015–2017	Žemės ūkio ministerija, Nacionalinė mokėjimo agentūra, Aplinkos ministerija	Lietuvos kaimo plėtros programos lėšos
36.	Sukurti naujus rekreacinės infrastruktūros objektus miškuose	2015–2017	VĮ miškų urėdijos, ES parama besinaudojantys privačių miškų savininkai	Lietuvos kaimo plėtros programos lėšos, VĮ miškų urėdijų, privačių miškų savininkų lėšos
37.	Prižiūrėti, tvarkyti ir atnaujinti esamus rekreacinės infrastruktūros objektus miškuose	2015–2017	Generalinė miškų urėdija, VĮ miškų urėdijos	VĮ miškų urėdijų, savivaldybių, privačių miškų savininkų lėšos
38.	Organizuoti miškininkų specialistų kvalifikacijos kėlimo kursus miško ekosistemų ekologinio ir kraštovaizdžio stabilumo, biologinės įvairovės apsaugos bei miško rekreacijos klausimais	2015–2017	Valstybinė miškų tarnyba, Generalinė miškų urėdija, VĮ miškų urėdijos	BMŪRFP lėšos, VĮ miškų urėdijų lėšos